b'\n_START_ARTICLE_\nWilfred Owen\n_START_SECTION_\nPrimers anys\n_START_PARAGRAPH_\nWilfred Owen va ser el major de quatre germans. Va n\xc3\xa9ixer a Oswestry (Shropshire, Anglaterra), el 18 de mar\xc3\xa7 de 1893; pertanyia a una fam\xc3\xadlia amb ancestres anglesos i gal\xc2\xb7lesos. Per aquella \xc3\xa8poca vivia amb els seus pares, Thomas i Harriet Susan (Shaw) Owen, en una confortable llar, propietat del seu avi. Quan el seu avi va morir, la fam\xc3\xadlia es va veure for\xc3\xa7ada a mudar-se a una casa rural situada als carrers dels afores de Birkenhead, una vila del districte de Wirral. _NEWLINE_Va estudiar a l\'Institut de Birkenhead i en l\'ara coneguda com a Wakeman School, on va rebre una s\xc3\xb2lida formaci\xc3\xb3 acad\xc3\xa8mica. Va deixar l\'escola el 1911, i va entrar a la Universitat de Londres encara que sense honors, ja que els seus estudis es van veure afectats per la p\xc3\xa8rdua del seu oncle i model a seguir Edgar Hilton. A m\xc3\xa9s, va treballar com a tutor particular a Fran\xc3\xa7a abans de l\'esclat de la Primera Guerra Mundial.\n_START_SECTION_\nServei militar\n_START_PARAGRAPH_\nEl 1915 va ingressar a l\'ex\xc3\xa8rcit, i un any despr\xc3\xa9s va rebre el c\xc3\xa0rrec de sotstinent (en proves) en el regiment de Manchester. Va comen\xc3\xa7ar els anys de guerra amb un car\xc3\xa0cter alegre i optimista per\xc3\xb2 despr\xc3\xa9s de dues experi\xc3\xa8ncies traum\xc3\xa0tiques, el rumb de la seva vida va canviar per sempre. En primer lloc, va ser rebre l\'impacte d\'un morter de trinxera que el va fer aterrar sobre les restes d\'un company. Poc despr\xc3\xa9s, va quedar atrapat durant dies en una vella trinxera alemanya. A causa d\'aquests dos esdeveniments es va diagnosticar que sofria de trastorn d\'estr\xc3\xa8s posttraum\xc3\xa0tic i va ser enviat a l\'Hospital de Guerra Craiglockhart d\'Edimburg. Aqu\xc3\xad va con\xc3\xa8ixer a un altre poeta, Siegfried Sassoon, que li va donar \xc3\xa0nims i el va ajudar en q\xc3\xbcestions liter\xc3\xa0ries estil\xc3\xadstiques, i va transformar per complet la seva vida._NEWLINE_Despr\xc3\xa9s d\'un per\xc3\xadode de convalesc\xc3\xa8ncia, Owen va tornar a les funcions del regiment. El 1918 el van envair a Ripon, on va compondre diversos dels seus poemes, entre els quals es troben \xe2\x80\x9cFutility\xe2\x80\x9d i \xe2\x80\x9cStrange Meeting\xe2\x80\x9d.\n_START_SECTION_\nHomosexualitat i relaci\xc3\xb3 amb Sassoon\n_START_PARAGRAPH_\nWilfred Owen sempre va mantenir\xc2\xa0 Siegfried Sassoon en una posici\xc3\xb3 d\'heroi. Despr\xc3\xa9s de ser donat d\'alta de Craiglockhart, Owen es va associar amb membres del m\xc3\xb3n art\xc3\xadstic en el qual havia estat introdu\xc3\xaft per Sassoon, Robert Ross i Robert Graves. Andrew Motion va escriure sobre la relaci\xc3\xb3 d\'Owen amb Sassoon, i va afirmar que l\'homosexualitat delsegon va permetre a Owen tenir una ideologia i un estil de vida que trobaria, naturalment, simp\xc3\xa0tic._NEWLINE_Diversos incidents en la vida d\'Owen han fet que algunes persones arribin a la conclusi\xc3\xb3 que era homosexual no declarat i que Sassoon el va atreure no nom\xc3\xa9s com a poeta amb m\xc3\xa9s experi\xc3\xa8ncia, per\xc3\xb2 tamb\xc3\xa9 com un home. Aquests incidents van ser, d\'una banda, les declaracions de Robert Graves i Sacheverell Sitwell (que tamb\xc3\xa9 coneixia personalment), que va assegurar que ell era homosexual, i, d\'altra banda, l\'homoeroticisme com un element central en molts dels seus poemes. A trav\xc3\xa9s de Sassoon, Owen es va introduir en un sofisticat cercke literari homosexual, on hi havia Robbie Ross (amic d\'Oscar Wilde) i Osbert Sitwell, entre altres. Aquests contactes van augmentar la seva confian\xc3\xa7a per incloure elements homoer\xc3\xb2tics en els seus treballs.\n_START_SECTION_\nPoesia\n_START_PARAGRAPH_\nOwen \xc3\xa9s considerat pels historiadors com el primer poeta de la Primera Guerra Mundial. Els seus inicis en el m\xc3\xb3n de la poesia va ser a la primerenca edat de deu anys. Poetes rom\xc3\xa0ntics com Shelley o Keats van ser una gran influ\xc3\xa8ncia en la seva obra primerenca. No obstant aix\xc3\xb2, els seus poemes m\xc3\xa9s famosos ("Dulce et Decorum Est" i "Anthem for Doomed Youth") va sorgir a partir de la profunda influ\xc3\xa8ncia del seu amic i conseller Siegfried Sassoon; com a resultat, la poesia d\'Owen va arribar a ser m\xc3\xa9s aclamada per la cr\xc3\xadtica que la del seu mentor. La seva poesia va canviar radicalment el 1917, despr\xc3\xa9s de sortir de l\'hospital. Com a part de la seva ter\xc3\xa0pia, el metge d\'Owen, Arthur Brock, el va animar a traslladar les seves experi\xc3\xa8ncies, especialment les on\xc3\xadriques, als seus poemes._NEWLINE_Es van publicar milers de poemes durant la guerra, per\xc3\xb2 molt pocs tenien el benefici d\'un patrocini tan fort com les de Owen. Hom considera que va ser la influ\xc3\xa8ncia de Sassoon, entre d\'altres raons, que va assegurar la seva popularitat, juntament amb un ressorgiment de l\'inter\xc3\xa8s en la seva poesia en la d\xc3\xa8cada de 1960, que va arribar a m\xc3\xa9s p\xc3\xbablic. Abans de la seva mort, nom\xc3\xa9s es van publicar cinc dels seus poemes. Sassoon, juntament amb Edith Sitwell, va ajudar posteriorment a garantir la publicaci\xc3\xb3 de la col\xc2\xb7lecci\xc3\xb3 sencera.\n_START_SECTION_\nMort\n_START_PARAGRAPH_\nEl juliol de 1918, despr\xc3\xa9s d\'un per\xc3\xadode de recuperaci\xc3\xb3, Owen va tornar al servei actiu a Fran\xc3\xa7a, tot i que podria haver estat a casa seva de servei de forma indefinida. Va prendre la decisi\xc3\xb3 quan Sassoon, que havia rebut un tret al cap en un foc amic, es va veure obligat a tornar a Anglaterra durant la resta de la guerra. Owen va veure com el seu propi deure de relevar Sassoon en el front per poder continuar explicant a la resta del m\xc3\xb3n els veritables horrors de la guerra._NEWLINE_El 4 de novembre de 1918, ir\xc3\xb2nicament, just una setmana abans de la fi de la guerra, Owen va caure abatut durant la travessia del canal de Sambre-Oise. La seva mare va rebre un telegrama informant-li de la seva mort, el Dia de l\'Armistici. Wilfred Owen \xc3\xa9s enterrat en el cementiri comunal d\'Ors i alguns dels seus poemes van ser musicats pel compositor Benjamin Britten en la seva obra War Requiem.'